section_heading: Povijest
paragraph_text: Mitanci su osnovali svoje carstvo u 16. st. pr. Kr. u gornjoj Mezopotamiji, nakon sloma Hiksa. Ratovali su dugo protiv Egipta s kojim je mir sklopio mitanski vladar Artatama I. potkraj 15. st. pr. Kr. Država se nije uspjela othrvati provalama Hetita te je njen vladar Šativaza, u drugoj polovici 14. st. pr. Kr. bio prisiljen priznati vlast hetitskog kralja Šupilulijume I. Država Mitani je postojala još neko vrijeme kao vazalna država hetitskog kraljevstva, da bi je na kraju osvojili Asirci i podvrgli svojoj vlasti.